CELEX: 32019R1935
Language: lt
Date: 2019-05-13 00:00:00
Title: Komisijos Deleguotasis Reglamentas (ES) 2019/1935 2019 m. gegužės 13 d. kuriuo dėl techninių reguliavimo standartų, kuriais pritaikomos draudimo ir perdraudimo tarpininkų profesinės civilinės atsakomybės draudimo ir finansinio pajėgumo bazinės eurais išreikštos sumos, iš dalies keičiama Europos Parlamento ir Tarybos direktyva (ES) 2016/97 (Tekstas svarbus EEE)

22.11.2019   
               
               
                  LT
               
               
                  Europos Sąjungos oficialusis leidinys
               
               
                  L 301/3
               
            
         KOMISIJOS DELEGUOTASIS REGLAMENTAS (ES) 2019/1935
         2019 m. gegužės 13 d.
         kuriuo dėl techninių reguliavimo standartų, kuriais pritaikomos draudimo ir perdraudimo tarpininkų profesinės civilinės atsakomybės draudimo ir finansinio pajėgumo bazinės eurais išreikštos sumos, iš dalies keičiama Europos Parlamento ir Tarybos direktyva (ES) 2016/97
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. sausio 20 d. Europos Parlamento ir Tarybos direktyvą (ES) 2016/97 dėl draudimo produktų platinimo (1), ypač į jos 10 straipsnio 7 dalį,
         kadangi:
         
                     (1)
                  
                  
                     Europos draudimo ir profesinių pensijų institucija (EIOPA) yra įpareigota reguliariai peržiūrėti draudimo ir perdraudimo tarpininkų profesinės civilinės atsakomybės draudimo ir finansinio pajėgumo bazines sumas, kad būtų atsižvelgta į Europos vartotojų kainų indekso, kurį skelbia Eurostatas, pokyčius. 2013 m. sausio 1 d.–2017 m. gruodžio 31 d. laikotarpiu Europos vartotojų kainų indeksas, kurį Sąjungai rengia Eurostatas, išaugo 4,03 % Taigi pirmiau minėtos bazinės sumos turėtų būti pritaikytos pagal tą procentinį padidėjimą;
                  
               
                     (2)
                  
                  
                     todėl Direktyva (ES) 2016/97 turėtų būti atitinkamai iš dalies pakeista;
                  
               
                     (3)
                  
                  
                     siekiant sudaryti sąlygas valstybėms narėms pritaikyti atitinkamas bazines sumas savo nacionalinės teisės nuostatose, o draudimo ir perdraudimo tarpininkams suteikti pakankamai laiko imtis reikalingų įgyvendinimo priemonių, šio reglamento taikymas turėtų būti atidėtas;
                  
               
                     (4)
                  
                  
                     šis reglamentas grindžiamas EIOPA Komisijai pateiktais techninių reguliavimo standartų projektais;
                  
               
                     (5)
                  
                  
                     EIOPA surengė atviras viešas konsultacijas dėl techninių reguliavimo standartų projektų, kuriais grindžiamas šis reglamentas, išanalizavo galimas susijusias sąnaudas ir naudą bei paprašė Draudimo ir perdraudimo suinteresuotųjų subjektų grupės, įsteigtos pagal Europos Parlamento ir Tarybos reglamento (ES) Nr. 1094/2010 (2) 37 straipsnį, nuomonės,
                  
               PRIĖMĖ ŠĮ REGLAMENTĄ:
         
            1 straipsnis
            Direktyvos (ES) 2016/97 pakeitimai
            Direktyvos (ES) 2016/97 10 straipsnis iš dalies keičiamas taip:
            
                        1.
                     
                     
                        4 dalis pakeičiama taip:
                        
                                    „4.
                                 
                                 
                                    Draudimo ir perdraudimo tarpininkai apsidraudžia profesinės civilinės atsakomybės draudimu, galiojančiu visoje Sąjungos teritorijoje, arba turi panašią garantiją, apsaugančią nuo profesinio aplaidumo pasekmių; draudimo ar jam prilyginamos garantijos suma yra ne mažesnė kaip 1 300 380 EUR kiekvienam atskiram reikalavimui išmokėti draudimo išmoką arba iš viso 1 924 560 EUR per metus visiems reikalavimams išmokėti draudimo išmoką, išskyrus tuos atvejus, kai tokiu draudimu ar jam prilyginama garantija jau yra pasirūpinusi draudimo, perdraudimo ar kita įmonė, kurios vardu veikia draudimo ar perdraudimo tarpininkas arba kuri yra suteikusi įgaliojimus draudimo ar perdraudimo tarpininkams veikti jos vardu, arba jeigu tokia įmonė prisiima visišką atsakomybę už tarpininko veiksmus.“;
                                 
                              
                  
                        2.
                     
                     
                        6 dalies antros pastraipos b punktas pakeičiamas taip:
                        
                                    „b)
                                 
                                 
                                    reikalavimas, kad tarpininko finansinis pajėgumas nuolatos sudarytų 4 % gautų metinių draudimo įmokų sumos, bet ne mažiau kaip 19 510 EUR;“.
                                 
                              
                  
         
            2 straipsnis
            Įsigaliojimas ir taikymo data
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje. Jis taikomas nuo [Leidinių biurui: prašom įrašyti datą – 6 mėnesiai nuo įsigaliojimo datos].
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. gegužės 13 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 26, 2016 2 2, p. 19.
         
            (2)  2010 m. lapkričio 24 d. Europos Parlamento ir Tarybos reglamentas (ES) Nr. 1094/2010, kuriuo įsteigiama Europos priežiūros institucija (Europos draudimo ir profesinių pensijų institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/79/EB (OL L 331, 2010 12 15, p. 48).